Rettens dom (Fjerde Afdeling) af 6. marts 2012 – FLS Plast mod Kommissionen

(Sag T-64/06)

»Konkurrence – aftaler – markedet for industrisække i plastik – beslutning, der fastslår en overtrædelse af artikel 81 EF – overtrædelsens varighed – bøder – overtrædelsens grovhed – formildende omstændigheder – samarbejde under den administrative procedure – proportionalitet – solidarisk ansvar – princippet ne bis in idem)«

1. Konkurrence – EU-bestemmelser – overtrædelser – ansvar – moder- og datterselskaber – økonomisk enhed – bedømmelseskriterier – formodning for, at moderselskabet har udøvet en afgørende indflydelse på sine helejede datterselskaber – bevismæssige forpligtelser for den virksomhed, der ønsker at afkræfte denne formodning (art. 81, stk. 1, EF) (jf. præmis 26-31, 52-55, 65 og 76)

2. Konkurrence – karteller – deltagelse i møder med andre virksomheder med et konkurrencebegrænsende formål – omstændighed, der i mangel af afstandtagen fra de trufne beslutninger giver grundlag for at fastslå, at virksomheden deltog i den efterfølgende aftale – virksomhedens repræsentant havde ikke informeret denne om den konkurrencebegrænsende karakter af møderne – ingen betydning (art. 81, stk. 1, EF) (jf. præmis 68 og 69)

3. Konkurrence – bøder – vurdering ud fra virksomhedens individuelle adfærd – af betydning, at en anden erhvervsdrivende ikke er pålagt nogen sanktion – foreligger ikke (art. 81, stk. 1, EF; Rådets forordning nr. 1/2003, art. 23, stk. 2) (jf. præmis 88)

4. Konkurrence – bøder – størrelse – fastsættelse – kriterier – virksomheden afhændet flere gange under overtrædelsen – tidsmæssig succession af flere moderselskaber – samme grundbeløb fastsat for hvert af moderselskaberne – solidarisk hæftelse for moderselskaberne for et samlet beløb, der overstiger den bøde, der er pålagt datterselskabet – lovlig (art. 81, stk. 1, EF; Rådets forordning nr. 1/2003, art. 23, stk. 2; Kommissionens skrivelse 98/C 9/03) (jf. præmis 99-102)

5. Konkurrence – bøder – størrelse – fastsættelse – kriterier – overtrædelsens grovhed – formildende omstændigheder – virksomhedens passive rolle eller rolle som medløber – bedømmelseskriterier (art. 81, stk. 1, EF; Rådets forordning nr. 1/2003, art. 23, stk. 2; Kommissionens skrivelse 98/C 9/03, punkt 3, første led) (jf. præmis 124-127)

6. Konkurrence – bøder – størrelse – fastsættelse – maksimumsbeløb – beregning – relevant omsætning – samlet omsætning for alle de selskaber, som udgør den økonomiske enhed, der handler som virksomhed – grænser (art. 81, stk. 1, EF; Rådets forordning nr. 1/2003, art. 23, § 2; Kommissionens skrivelse 98/C 9/03, punkt 5) (jf. præmis 135-138 og 140)

7. Konkurrence – bøder – størrelse – fastsættelse – kriterier – afskrækkende virkning – afskrækkende virkning i forhold til såvel den virksomhed, der har begået overtrædelsen, som tredjemand – mulighed for at pålægge en virksomhed, der ikke længere er aktiv på det pågældende marked, en bøde på tidspunktet for beslutningen (art. 81, stk. 1, EF; Rådets forordning nr. 1/2003, art. 23, § 2) (jf. præmis 146 og 147)

8. Konkurrence – bøder – størrelse – fastsættelse – bødefritagelse eller bødenedsættelse som modydelse for den forfulgte virksomheds samarbejde – betingelser – moder- og datterselskaber – individuel vurdering af disse selskabers samarbejde (art. 81, stk. 1, EF; Rådets forordning nr. 1/2003, art. 23, stk. 2; Kommissionens skrivelse 96/C 207/04, afsnit D, punkt 2) (jf. præmis 163-166 og 168-176)

Angående

Principalt påstand om delvis annullation af Kommissionens beslutning K(2005) 4634 endelig af 30. november 2005 vedrørende en procedure i henhold til artikel 81 [EF] (sag COMP/F/38 354 – Industrisække) og subsidiært påstand om nedsættelse af den bøde, som sagsøgeren er blevet pålagt ved denne beslutning.

Konklusion

1) Kommissionens beslutning K(2005) 4634 endelig af 30. november 2005 om en procedure i henhold til artikel 81 [EF] (sag COMP/F/38 354 – Industrisække) annulleres, for så vidt som og i det omfang FLS Plast A/S holdes ansvarlig for den samlede og vedvarende overtrædelse for perioden mellem den 31. december 1990 og den 31. december 1991 som omhandlet i artikel 1, stk. 1.

2) Beløbet, som FLS Plast holdes solidarisk ansvarlig for i henhold til artikel 2, litra f), i beslutning K(2005) 4634, fastsættes til 14,45 mio. EUR.

3) I øvrigt frifindes Europa-Kommissionen.